-Ըստ էության բոլոր հարաբերությունները եւ շփումները միջպետական մակարդակում դիվանագիտություն են այդ հասկացության լայն իմաստով։ Բայց եթե դիտարկենք այս երեւույթը նեղ իմաստով, զուտ ԱԳՆ եւ դիվանագիտական ներկայացուցչությունների մակարդակով, ապա բնականաբար, այդ ռեսուրսի հնարավորությունները անսահմանափակ են։ Ջանքեր կիրառվում են թե՛ քաղաքական մակարդակով, թե՛ դիվանագիտական։ Սակայն ժամանակի մարտահրավերները, ռիսկային տարածաշրջանի առանձնահատկությունները, մեր արտաքին քաղաքական տարբերվող առաջնահերթությունները նորանոր օրակարգային խնդիրներ են առաջադրում, որոնք պահանջում են առավել մեծ ջանքեր եւ առավել մեծ ռեսուրսներ։ Բայց միայն դիվանագիտական ռեսուրսը բավարար չէ՝ նման խնդիրներ մարսելու համար։